แรงซื้อกลับหุ้นแบงก์-พลังงานหนุน SET พุ่งแรง 12 จุด ทะลุแนวต้าน 1,690 จุด
แรงซื้อกลับหุ้นแบงก์-พลังงานหนุน SET พุ่งแรง 12 จุด ทะลุแนวต้าน 1,690 จุด โดยดัชนีตลาดหุ้นไทย ณ เวลา 10.01 น. อยู่ที่ 1,692 จุด บวก 11.90 จุด หรือ 0.71% สูงสุดที่ 1,693.28 จุด ต่ำสุดที่ 1,687.03 จุด มูลค่าการซื้อขาย 4.20 พันล้านบาท
17 ส.ค. 2561

ผู้สื่อข่าวรายงานว่า ดัชนีตลาดหุ้นไทย ณ เวลา 10.01 น. อยู่ที่ 1,692 จุด บวก 11.90 จุด หรือ 0.71% สูงสุดที่ 1,693.28 จุด ต่ำสุดที่ 1,687.03 จุด มูลค่าการซื้อขาย 4.20 พันล้านบาท โดยเป็นการปรับตัวขึ้นตามทิศทางตลาดหุ้นต่างประเทศหลังมีข่าวจีนตอบรับคำเชิญของสหรัฐฯในการเจรจารอบใหม่เพื่อคลี่คลายข้อพิพาททางการค้า ประกอบกับมีแรงซื้อกลับเข้ามาในหุ้นขนาดใหญ่ในกลุ่มพลังงาน และแบงก์ ช่วยหนุนภาพรวมการลงทุน
10 หุ้นดันดัชนีเช้านี้

ด้านนักวิเคราะห์ บล.ฟินันเซีย ไซรัส ประเมินแนวโน้มตลาดวันนี้แกว่งตัว Sideways Up จากบรรยากาศการลงทุนที่ผ่อนคลายมากขึ้นสหรัฐฯ-จีนเตรียมที่จะเจรจาทางการค้ารอบใหม่ภายในเดือนนี้ อย่างไรก็ตามยังต้องติดตามสถานการณ์ค่าเงินของตุรกี ขณะที่ภาพรวมผลประกอบการ 2Q18 และโทนการประชุมนักวิเคราะห์ของบริษัทจดทะเบียนต่างๆยังไม่เห็น Surprise ในเชิงบวกอย่างมีนัยยะ  จึงคาดว่าการปรับขึ้นของตลาดจะยังไม่กว้างนักในระยะนี้
ขณะเดียวกัน นักวิเคราะห์ บล.กรุงศรี คาดแนวโน้มตลาดหุ้นวันนี้มีมุมมองเป็นกลาง-บวก คาดดัชนีปรับตัวขึ้นทดสอบ 1,690 จุด+/- ก่อนจะสลับอ่อนตัว เนื่องจากได้ sentiment บวกจากตลาดหุ้นสหรัฐที่ดีดตัวขึ้นแรงตอบรับข่าวสหรัฐ-จีนเตรียมเจรจาการค้ารอบใหม่ภายในเดือนส.ค. เพื่อคลี่คลายข้อพิพาททางการค้า ส่งผลให้ VIX index และค่าเงินดอลล่าร์สหรัฐอ่อนตัวลงซึ่งเป็นบวกต่อทิศทางการลงทุน อย่างไรก็ตามยังคงต้องระวังปัญหาค่าเงินและเศรษฐกิจตุรกีที่อ่อนแอ ประกอบกับ Fund Flow ต่างชาติที่เป็น Net Sell ใน Emerging market ต่อเนื่องในสัปดาห์นี้ซึ่งจะเป็นแรงกดดันให้มีแรงขายสลับในจังหวะที่ดีดตัวขึ้น